Hrvatska nogometna reprezentacija kvalifikacije za odlazak na Svjetso prvenstvo u Kataru, koje će se održati od 21. studenoga do 18. prosinca 2022. godine, započet će gostovanjem u Sloveniji 24. ožujka.
Nakon gostovanja u Sloveniji, Hrvatska će u ožujku odigrati još dvije domaće utakmice, protiv Cipra 27. ožujka i Malte 30. ožujka.
Kvalifikacije će se potom nastaviti u rujnu sljedeće godine, a Hrvatsku u tom terminu očekuju dva teška gostovanja, kod Rusije 1. rujna te Slovačke 4. rujna, dok 7. rujna uslijediti domaća utakmica protiv Slovenije.
U listopadu i studenome Hrvatska će odigrati po dva dvoboja, 8. listopada će gostovati na Cipru dok će tri dana kasnije ugostiti Slovačku, a kvalifikacije će završiti gostovanjem na Malti 11. studenoga i domaćim susretom protiv Rusije 14. studenoga.
Izravni plasman na SP izborit će pobjednik skupine, dok će drugoplasirani u dodatne kvalifikacije zajedno s preostalih devet drugoplasiranih reprezentacija iz europskih kvalifikacija te dvije najbolje reprezentacije u ukupnom redoslijedu Lige nacija koje neće završiti na prva dva mjesta u svojim skupinama. Termin dodatnih kvalifikacija je od 24. do 29. ožujka 2022.
N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.